**Anu H. Bradford** (o.s. Piilola, s. 1975 Tampere) on suomalais-amerikkalainen oikeustieteen professori, kirjailija ja kansainvälisen kauppaoikeuden asiantuntija. Hänet nimitettiin 2014 Columbia Law Schoolin Henry L. Moses Distinguished Professor of Law and International Organization -oppituoliin. Bradford on *The Brussels Effect: How the European Union Rules the World* -teoksen tekijä. 
Bradford on naimisissa Trevor Bradfordin kanssa ja heillä on kolme lasta.*lähde?*

Anu Piilola, myöhempi Bradford, suoritti oikeustieteen perustutkintonsa Helsingin yliopistossa vuonna 2000, opiskeli Fulbright-stipendiaattina Harvard Law Schoolissa ja suoritti siellä toisen oikeustieteen perustutkinnon valmistuen vuonna 2002. Työskenneltyään Brysselissä Cleary Gottlieb Steen & Hamilton -lakitoimistossa EU:n kilpailulainsäädännön parissa hän palasi Harvardiin suorittaen Doctor of Juridical Science (S.J.D.) -tohtorintutkinnon vuonna 2007.

Ura
---

Bradford toimi University of Chicagossa oikeustieteen assistant professor -tehtävässä. World Economic Forum nimesi hänet vuoden 2010 Young Global Leaderiksi. Vuonna 2012 hän julkaisi tutkimuksessaan käsitteen Bryssel-vaikutus (The Brussel Effect). Bryssel-vaikutus viittaa Euroopan unionin unilateraaliseen kykyyn säännellä globaaleja markkinoita. Käsitteen nimi mukailee Yhdysvalloissa tehtyihin vastaaviin havaintoihin viittaavaa California Effect -termiä.

Vuonna 2012 Bradford nimitettiin Columbia Law Schoolin oikeustieteen professoriksi ja kansainvälisen kauppaoikeuden asiantuntijaksi. Hän pitää hallussaan Henry L. Moses Professor of Law and International Organization -oppituolia ja toimii johtajana European Legal Studies Center -yksikössä. Hänen tutkimuskohteensa liittyvät Euroopan unionin lainsäädäntöön, kansainväliseen kauppaoikeuteen sekä kansainvälisen kilpailun eli antitrustilakien tutkimukseen.

Lähteet
-------

* Mäkinen, Juha: EU hallitsee maailmaa – professori Anu Bradford paljastaa miten.  *Ulkopolitiikka*, 3.12.2020. Artikkelin verkkoversio.
* Storås, Niclas: Nettijättien kurinpalautus.  *HS Visio*, 29.1.2022. Artikkelin verkkoversio.
* Anu Bradford, Professor of Law, Columbia Law School World Economic Forum. Viitattu 26.12.2023.

### Viitteet

1. ↑  Virkkula, Simopekka: New Yorkin huippuyliopiston professori Anu Bradford muutti Tampereen Lielahteen koronaa pakoon – "Saatoin taas hengittää vapaasti".  *Aamulehti*, 1.1.2021. Artikkelin verkkoversio. Viitattu 26.12.2023.
2. ↑  Nettijättien kurinpalautus.  *HS Visio*, 29.1.2022. Artikkelin verkkoversio.
3. ↑  Anu Bradford, Professor of Law, Columbia Law School World Economic Forum. Viitattu 26.12.2023.
4. ↑  Mäkinen, Juha: EU hallitsee maailmaa – professori Anu Bradford paljastaa miten.  *Ulkopolitiikka*, 3.12.2020. Artikkelin verkkoversio.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |
|  |
| Tieteilijät | 
* Google Scholar

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Anu Bradford